**TECHNINĖ SPECIFIKACIJA (PASLAUGŲ PIRKIMAS)**

**I DALIS. PIRKIMO OBJEKTO APRAŠYMAS**

1. **SĄVOKOS IR SUTRUMPINIMAI**
   1. Perkančioji organizacija – akcinė bendrovė „Regitra“.
   2. Tiekėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkančioji organizacija sudaro sutartį ir kuris po sutarties sudarymo vadinamas Paslaugų teikėju.
   3. Pareigybių klasifikavimas – Perkančiosios organizacijos pateiktų pareigybių įvertinimas ir suklasifikavimas, taikant „Korn Ferry Hay“ metodologiją.
   4. Dalyvavimas atlyginimų rinkos tyrime – Perkančiosios organizacijos dalyvavimas Tiekėjo vykdomame atlyginimų rinkos tyrime ir Perkančiosios organizacijos darbuotojų atlyginimų duomenų pateikimas Tiekėjui jo reikalaujamu formatu.
2. **PIRKIMO OBJEKTAS**
   1. Prieigos prie rinkos atlygio duomenų bazės bei pareigybių vertinimo ir klasifikavimo paslaugos.
   2. BVPŽ KODAS: pagrindinis – 79310000-0 Rinkos tyrimų paslaugos; papildomas (-i) – 79419000-4 Vertinimo konsultacinės paslaugos.
3. **KIEKIS (APIMTIS)**

Paslaugos suteikimas tokia apimtimi, kaip nurodyta šioje techninėje specifikacijoje.

1. Kiekis (apimtis):

|  |  |  |  |
| --- | --- | --- | --- |
| Eil. Nr. | Pavadinimas | Mato vienetas | Kiekis |
| 1. | Prieigos prie rinkos atlygio duomenų bazės 36 mėn. laikotarpiui paslaugos šios techninės specifikacijos 4.1-4.7 punktuose nurodyta apimtimi | paketas | 1 |
| 2. | Pareigybių vertinimo ir klasifikavimo paslaugos šios techninės specifikacijos 4.8-4.12 punktuose nurodyta apimtimi | val. | pagal poreikį\*\* |

\* Perkančioji organizacija įsipareigoja nupirkti prieigos prie rinkos atlygio duomenų bazės paslaugas 36 (trisdešimt šešių) mėnesių laikotarpiui.

\*\* Pareigybių vertinimo ir klasifikavimo paslaugos bus perkamos pagal poreikį sutarties vykdymo laikotarpiu, mokant pagal sutartyje nurodytus įkainius bei neviršijant maksimalios sutarties vertės – 18000,00 Eur be PVM[[1]](#footnote-1).

1. **REIKALAVIMAI PIRKIMO OBJEKTUI**

**Reikalavimai prieigos prie rinkos atlygio duomenų bazės paslaugoms**

* 1. Prieiga skirta naudoti tik Perkančiosios organizacijos viduje. Vienam Perkančiosios organizacijos naudotojui Tiekėjas turi suteikti prisijungimo vardą ir unikalų slaptažodį, suteikdamas įgaliojimą priskirti prisijungimo informaciją kitiems naudotojams, taip pat nustatyti jiems tam tikrus leidimus/apribojimus. Prisijungimo informacija yra laikoma konfidencialia Tiekėjo informacija ir gali būti pateikta tik Perkančiosios organizacijos įgaliotiems asmenims.
  2. Atlygio duomenų bazėje turi būti galimybė internetiniu būdu palyginti Perkančiosios organizacijos darbuotojų atlygio duomenis su kitų Lietuvos Respublikos įmonių, prisijungusių prie duomenų bazės, duomenimis.
  3. Tiekėjui Perkančiosios organizacijos pateikti duomenys gali būti prieinami kitoms Lietuvos Respublikos įmonėms, turinčioms prisijungimus prie Tiekėjo duomenų bazės, tik juos pilnai nuasmeninus, t. y. pašalinus identifikatorius, pagal kuriuos tiesiogiai ar netiesiogiai galima nustatyti Perkančiosios organizacijos darbuotojų tapatybę.
  4. Tiekėjas turi suteikti galimybę naudotis e-mokymais apie duomenų bazės platformos naudojimą, jos interaktyvumą ir funkcionalumą bei sutarties vykdymo laikotarpiu teikti šiais klausimais nuotolines konsultacijas el. paštu bei telefonu.
  5. Turi būti galimybė duomenų bazėje naudotis nuotoline technine pagalba 24 val. per parą darbo dienomis, registruojant Perkančiosios organizacijos užklausą / problemą.
  6. Turi būti galimybė Perkančiajai organizacijai gauti aktualią informaciją apie atlyginimų rinkos tendencijas ir pokyčius (pavyzdžiui, straipsniai, duomenų bazės vidinių ataskaitų šablonai ir kt.).
  7. Perkančioji organizacija dalyvauja Tiekėjo vykdomame atlyginimų rinkos tyrime ir šalių sutartu terminu pateikia savo bendrovės darbuotojų atlyginimų duomenis Tiekėjui jo reikalaujamu formatu. Duomenys teikiami vadovaujantis duomenų kiekio mažinimo principu ir tik tokia apimtimi, kuri būtina atliekamam rinkos tyrimui.
  8. Tiekėjas turi sudaryti galimybę kiekvienais metais sutarties vykdymo laikotarpiu 2 (dviem) Perkančiosios organizacijos atstovams nemokamai dalyvauti atlyginimų rinkos tyrimo rezultatų pristatymo seminare.

**Reikalavimai pareigybių vertinimo ir klasifikavimo paslaugoms**

* 1. Tiekėjas pagal Perkančiosios organizacijos poreikį turi atlikti Perkančiosios organizacijos pateiktų pareigybių vertinimą pagal „Korn Ferry Hay“ metodologiją ir šių pareigybių priskyrimą lygiams.
  2. Pareigybių klasifikavimo sesijų laikas ir vieta turi būti derinami su Tiekėju elektroniniu paštu arba telefonu.
  3. Per 1 (vieną) valandą turi būti suklasifikuojamos 6 pareigybės.
  4. Pareigybių klasifikavimo sesijų rezultatas (įvertintų pareigybių priskyrimas į lygius) turi būti pateikiamas Perkančiajai organizacijai ne vėliau kaip per 5 (penkias) darbo dienas po klasifikavimo sesijos.
  5. Tiekėjas ne vėliau kaip per 5 (penkias) darbo dienas po klasifikavimo sesijos rezultatų pateikimo turi atnaujinti Perkančiosios organizacijos pareigybių žemėlapį pagal įvertintas pareigybes.

**Reikalavimai tiekėjui**

* 1. Tiekėjas privalo turėti teisę naudoti „Korn Ferry Hay“ pareigybių vertinimo metodologiją, t. y. būti Korn Ferry įgaliotu atstovu arba turėti galiojančią licenciją/metodologijos naudojimo teisę, suteiktą Korn Ferry. Tiekėjas **kartu su pasiūlymu** turi pateikti tai patvirtinančius dokumentus (pvz., licencijos ar įgaliojimo kopiją, sutartį su Korn Ferry ar kitą lygiavertį dokumentą).

1. **GARANTINIS TERMINAS** 
   1. Netaikomas.
2. **APLINKOS APSAUGOS REIKALAVIMAI**
   1. Aplinkos apsaugos reikalavimai techninėje specifikacijoje nekeliami[[2]](#footnote-2).
3. **NACIONALINIO SAUGUMO REIKALAVIMAI**
   1. Nacionalinio saugumo reikalavimai techninėje specifikacijoje netaikomi.

**II DALIS. SUTARTINIŲ ĮSIPAREIGOJIMŲ VYKDYMAS**

1. **PASLAUGŲ TEIKIMO VIETA** 
   1. Pareigybių klasifikavimo sesijos vyksta nuotoliniu būdu arba Perkančiosios organizacijos buveinėje, adresu Liepkalnio g. 97A, Vilniuje.
   2. Kitos pirkimo objekte numatytos paslaugos teikiamos nuotoliniu būdu.
2. **PASLAUGŲ TEIKIMO TERMINAI IR TVARKA**
   1. Prieiga prie Tiekėjo sukauptos atlygio rinkos duomenų bazės interaktyvioje internetinėje (angl. on-line) analitikos platformoje turi būti suteikta per sutartyje nustatytą terminą.
   2. Naudojimosi Tiekėjo sukauptos atlygio rinkos duomenų baze interaktyvioje internetinėje (angl. on-line) analitikos platformoje laikotarpis yra 36 (trisdešimt šeši) mėnesiai nuo prieigos prie šios platformos suteikimo Perkančiajai organizacijai dienos.
   3. Bendras pareigybių vertinimo ir klasifikavimo paslaugų teikimo terminas – ne ilgiau kaip iki prieigos prie atlygio rinkos duomenų bazės galiojimo pabaigos.
   4. Pareigybių klasifikavimo sesijų laikas derinamas su Tiekėju elektroniniu paštu arba telefonu.
   5. Pareigybių klasifikavimo rezultatus Tiekėjas turi pristatyti per šios techninės specifikacijos 4.11 p. nurodytą terminą.
   6. Tiekėjas turi atnaujinti Perkančiosios organizacijos pareigybių žemėlapį per šios techninės specifikacijos 4.12 p. nurodytą terminą.

**10.** **TRŪKUMŲ ŠALINIMO TVARKA**

10.1. Perkančioji organizacija turi teisę kreiptis į Tiekėją dėl Paslaugų ir (ar) Paslaugų rezultato trūkumų pašalinimo ne vėliau kaip per 7 (septynias) kalendorines dienas nuo trūkumų užfiksavimo dienos.

10.2. Paslaugų trūkumai turi būti pašalinti per 7 (septynias) kalendorines dienas nuo Perkančiosios organizacijos pranešimo (raštu, priimtina ir elektroniniu laišku) Tiekėjui pateikimo dienos arba per kitą Perkančiosios organizacijos nurodytą protingą laikotarpį arba per kitą atskirai su Perkančiąja organizacija raštu (priimtina ir elektroniniu laišku) suderintą terminą.

**11. ASMENS DUOMENŲ TVARKYMO REIKALAVIMAI**

11.1. Tiekėjas įsipareigoja teikdamas paslaugas asmens duomenis tvarkyti vadovaudamasis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR) ir kitų asmens duomenų tvarkymą bei apsaugą reglamentuojančių teisės aktų nuostatomis ir įgyvendinti tinkamas technines ir organizacines priemones, kad asmens duomenų tvarkymas atitiktų minėtų teisės aktų reikalavimus ir būtų užtikrintas asmens duomenų saugumas. Įgyvendinant BDAR 28 straipsnio 3 dalį, Tiekėjo Perkančiosios organizacijos vardu vykdomam asmens duomenų tvarkymui reglamentuoti kartu su pagrindine sutartimi pasirašoma asmens duomenų tvarkymo sutartis, kuria Tiekėjas įsipareigoja tvarkyti asmens duomenis pagal Perkančiosios organizacijos dokumentais įformintus nurodymus.

1. Į nurodytą sumą įeina ir prieigos prie rinkos atlygio duomenų bazės paslaugų kaina. [↑](#footnote-ref-1)
2. Pirkimas laikomas žaliuoju pirkimu vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d.  įsakymu Nr. d1-508 „Dėl produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ 4.4.3 papunkčiu – perkama nematerialaus pobūdžio (intelektinė) paslauga. [↑](#footnote-ref-2)