**AKCINĖ BENDROVĖ „REGITRA“**

Liepkalnio g. 97, 02121 Vilnius, tel. (8 5) 266 0421, el. p. regitra@regitra.lt.

Duomenys kaupiami ir saugomi Juridinių asmenų registre, kodas 110078991

**VIEŠOjO PIRKIMO „(9337) Prieigos prie rinkos atlygio duomenų bazės bei pareigybių vertinimo ir klasifikavimo paslaugos” SĄLYGOS**

1. **BENDROSIOS NUOSTATOS**
2. Valstybės įmonė „Regitra“ (toliau – Perkančioji organizacija) vykdo mažos vertės viešąjį pirkimą skelbiamos apklausos būdu.
3. Pirkimas vykdomas centrinės viešųjų pirkimų informacinės sistemos (toliau – CVP IS) priemonėmis. Perkančiosios organizacijos ir tiekėjo bendravimas ir keitimasis informacija vyksta naudojantis tik šiomis priemonėmis, išskyrus VPĮ numatytas išimtis.
4. Pirkimas vykdomas vadovaujantis Viešųjų pirkimų tarnybos direktoriaus patvirtintu Mažos vertės pirkimų tvarkos aprašu (toliau – Aprašas), Lietuvos Respublikos viešųjų pirkimų įstatymu (toliau – VPĮ), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiais pirkimo dokumentais, laikantis skaidrumo, lygiateisiškumo, nediskriminavimo, abipusio pripažinimo ir proporcingumo principų bei konfidencialumo ir nešališkumo reikalavimų. Pirkimo sąlygose vartojamos pagrindinės sąvokos apibrėžtos Apraše bei VPĮ.
5. **Pirkimo dokumentus sudaro:**
6. Skelbimas apie pirkimą (jei vykdoma skelbiama apklausa) (toliau – Skelbimas);
7. šios pirkimo sąlygos, kuriose aprašyta informacija apie pirkimo reikalavimus ir procedūras (toliau – Pirkimo sąlygos);
8. Pirkimo sąlygų priedai;
9. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);
10. visa kita perkančiosios organizacijos pateikta informacija (informacija teikiama priemonėmis, kuriomis vykdomas pirkimas).
11. Jeigu yra prieštaravimų, neatitikimų tarp Pirkimo sąlygų ir jų priedų, teisinga laikoma informacija, nurodyta Pirkimo sąlygų prieduose.
12. Jeigu perkančioji organizacija patikslina pirkimo dokumentus, naujesni pakeitimai turi pirmenybę prieš senesnius pakeitimus. Tiekėjai turi vadovautis naujausia paskelbta pirkimo dokumentų versija ir naujausiais Pirkimo dokumentų paaiškinimais bei patikslinimais.
13. Perkančioji organizacija nutrauks pradėtas pirkimo procedūras, paaiškėjus, kad buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti. Perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, taip pat paaiškėjus, kad pirkimo dokumentuose padaryta esminių klaidų, dėl kurių pirkimas nebetikslingas arba jį įvykdžius būtų įsigytas perkančiosios organizacijos poreikių neatitinkantis pirkimo objektas.
14. Perkančioji organizacija neketina rengti susitikimų su tiekėjais dėl pirkimo dokumentų paaiškinimų.
15. Pateikdamas pasiūlymą, pirkimo dalyvis sutinka su visomis pirkimo dokumentuose ir (ar) jų prieduose nustatytomis sąlygomis ir reikalavimais.
16. Šio pirkimo metu nebus vykdomos derybos.
17. Perkančioji organizacija asmens duomenis, gautus pirkimo procedūrų ir (ar) sutarties vykdymo metu, tvarkys išimtinai vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama direktyva 95/46/EB. Tiekėjai, teikdami pasiūlymus turi uždengti (paslėpti) fizinių asmenų asmens duomenis (gimimo datas, asmens kodus, gyvenamosios vietos adresus ir kt.), jeigu tie duomenys nėra būtini, siekiant įsitikinti atitikimu pirkimo dokumentuose keliamiems reikalavimams. Tiekėjai, kaip duomenų valdytojai, turėtų prisiimti atsakomybę ir teikti tik tiek asmens duomenų, kiek yra būtina konkrečiam tikslui pasiekti (duomenų kiekio mažinimo principas).
18. Šio pirkimo metu nebus vykdomos derybos.

1. **PIRKIMO OBJEKTAS**
2. Pirkimo objektas – prieigos prie rinkos atlygio duomenų bazės bei pareigybių vertinimo ir klasifikavimo paslaugos. Reikalavimai pirkimo objektui nustatyti pirkimo sąlygų 1 priede „Techninė specifikacija“.
3. Jeigu techninėje specifikacijoje apibūdinant pirkimo objektą nurodytas konkretus pavadinimas ar šaltinis, konkretus procesas ar prekės ženklas, patentas, tipai, konkreti kilmė ar gamyba, standartas, tiekėjas gali pateikti lygiavertį sprendinį (kitų gamintojų lygiavertė produkcija, įranga ir pan.) nurodytajam. Lygiavertiškumo įrodymas yra tiekėjo pareiga. Tiekėjas turi pateikti siūlomos prekės ir (ar) paslaugos lygiavertiškumo aprašymą ar kitus dokumentus, įrodančius atitikimą techniniams reikalavimams.
4. Pirkimo objektas nėra skaidomas į atskiras dalis.
5. **Pirkimui skiriama ne daugiau kaip 18 000,00 Eur be PVM. Maksimali priimtina kaina / įkainiai nurodyti pasiūlymo formoje (pirkimo sąlygų 3 priedas).**
6. Centrinės perkančiosios organizacijos (CPO) kataloge nesiūlomas pirkimo objektas.
7. Perkančioji organizacija nerengs jokių su pirkimo objektu susijusių apžiūrų.
8. **TIEKĖJŲ PAŠALINIMO PAGRINDAI IR REIKALAVIMAI KVALIFIKACIJAI, REIKALAVIMAI LAIKYTIS KOKYBĖS VADYBOS SISTEMOS STANDARTŲ BEI REIKALAVIMAI, SUSIJĘ SU NACIONALINIU SAUGUMU**
9. Tiekėjui **nustatomas privalomas pašalinimo pagrindas**, nurodytas Aprašo 92 punkte: perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.

*Tiekėjas* ***pasiūlymo formoje (3 pirkimo sąlygų priedas)******patvirtina, kad neturi šio pašalinimo pagrindo****.*

1. Perkančioji organizacija, kaip numatyta Aprašo 91 p., įvertinusi, kad tiekėjo pašalinimas iš pirkimo procedūros proporcingas vertinamam tiekėjo elgesiui, gali pašalinti tiekėją iš pirkimo procedūros:

3.2.1. jeigu jis su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų;

3.2.2. jeigu tiekėjas pirkimo metu pateko į interesų konflikto situaciją, kaip apibrėžta Viešųjų pirkimų įstatymo 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų Viešųjų pirkimų įstatymo nuostatoms;

3.2.3. jeigu tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis.

1. Tiekėjų kvalifikacija nebus tikrinama. Tiekėjas, teikdamas pasiūlymą, perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys. Tais atvejais, kai kiti norminiai teisės aktai numato pareigą tiekėjui turėti specifinę teisę verstis sertifikuojama (licencijuojama) veikla, iki pradedama vykdyti sutartis (atitinkamos veiklos pradžios), pareiga tiekėjui pateikti pagal specialiuosius teisės aktus išduotus dokumentus ar kitus teisę veikti suteikiančius dokumentus išlieka net ir tais atvejais, kai iš anksto žinomas atitinkamas reikalavimas nebuvo įrašytas į pirkimo dokumentus.
2. Perkančioji organizacija nenustato reikalavimų dėl kokybės vadybos sistemos ir (arba) aplinkos apsaugos vadybos sistemos standartų.
3. Tiekėjui nenustatomi reikalavimai, susiję su nacionaliniu saugumu.
4. **SUBTIEKĖJŲ, KURIŲ PAJĖGUMAIS (KVALIFIKACIJA) NESIREMIAMA, PASITELKIMAS**

4.1. Jeigu tiekėjas pasitelkia subtiekėją pirkimo sutarties vykdymui (kurio pajėgumais (kvalifikacija) nesiremia), jis savo pasiūlyme *(pirkimo sąlygų 3 priedo „Pasiūlymo forma“* *3 punkte* „*Informacija apie žinomus subtiekėjus, kurių pajėgumais (kvalifikacija) tiekėjas nesiremia“*) turi nurodyti, kokiai sutarties daliai ir kokius subtiekėjus, jeigu jie yra žinomi, ketina pasitelkti ir **pateikti užpildytą pirkimo sąlygų 9 priedą „Deklaracija dėl sutikimo būti subtiekėju“ arba kitą lygiavertį dokumentą (jei taikoma).** Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo.

4.2. Skirtingi tiekėjai gali pasitelkti tuos pačius subtiekėjus, tačiau tai negali sąlygoti draudžiamų susitarimų.

4.3. Sudarius sutartį, tačiau ne vėliau negu sutartis pradedama vykdyti, tiekėjas, kuris bus pripažintas laimėjusiu, įsipareigoja perkančiajai organizacijai pranešti tuo metu žinomų subtiekėjų, kurių pajėgumais (kvalifikacija) nesiremiama, pavadinimus, kontaktinius duomenis ir jų atstovus. Perkančioji organizacija taip pat reikalauja, kad tiekėjas informuotų apie minėtos informacijos pasikeitimus visu sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

4.4. Subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Tiekėjas turi užtikrinti, kad pirkimo sutartį vykdys tik tokią teisę turintys asmenys ir Perkančiajai organizacijai pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas.

1. **ŪKIO SUBJEKTŲ GRUPĖS DALYVAVIMAS** 
   1. Jeigu pasiūlymą pateikia ūkio subjektų grupė, turi būti pateikiama jungtinės veiklos sutarties kopija (skaitmeninė dokumento kopija). Jungtinės veiklos sutartyje privalo būti nurodyta:
      1. ūkio subjektų grupės sudėtis ir kiekvieno tiekėjų grupės dalyvio įsipareigojimai vykdant numatomą su perkančiąja organizacija sudaryti sutartį, šių įsipareigojimų dalis išreikšta procentiniu dydžiu, bendroje pirkimo sutarties vertėje, tenkanti kiekvienai sutarties šaliai;
      2. solidari, kiekvieno tiekėjų grupės dalyvio atskirai ir visų kartu, atsakomybė už įsipareigojimų ir prievolių perkančiajai organizacijai nevykdymą (nepriklausomai nuo jų įnašo pagal jungtinės veiklos sutartį);
      3. kuris šios sutarties dalyvis yra įgaliojamas ūkio subjektų grupės vardu teikti pasiūlymą, atsakyti į pateiktus klausimus, pateikti pirkimo sąlygose reikalaujamus dokumentus, o laimėjus pirkimą – pasirašyti sutartį su Perkančiąja organizacija, teikti sąskaitas - faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su sutarties vykdymu susijusius dokumentus (įgaliotas dalyvis) ir kt.;
      4. jungtinės veiklos dalyvių įsipareigojimas be perkančiosios organizacijos raštiško sutikimo nekeisti jungtinės veiklos sutarties sąlygų viešojo pirkimo sutarties įgyvendinimo metu.
   2. Perkančioji organizacija nereikalauja, kad ūkio subjektų grupės pateiktą pasiūlymą pripažinus laimėjusiu ir pasiūlius sudaryti sutartį, ši ūkio subjektų grupė įgautų tam tikrą teisinę formą.
2. **PASIŪLYMŲ RENGIMAS, PATEIKIMAS, KEITIMAS**
   1. Pasiūlymas turi būti pateiktas visai pirkimo sąlygų 1 priede „Techninė specifikacija“ nurodytai apimčiai, o jeigu pirkimas skaidomas į dalis – visai pirkimo objekto dalies apimčiai, neskaidant jos smulkiau.
   2. Tiekėjas gali pateikti tik vieną pasiūlymą (jei pirkimo objektas skaidomas į dalis – po vieną pasiūlymą dėl vienos, kelių ar visų pirkimo objekto dalių) – nepriklausomai nuo to, ar jis pirkime dalyvauja individualiai, ar kaip tiekėjų grupės narys.
   3. Alternatyvių pasiūlymų pateikti neleidžiama. Jeigu tiekėjas pateikia daugiau kaip vieną pasiūlymą ir (arba) kaip ūkio subjektų grupės narys dalyvauja teikiant kelis pasiūlymus tam pačiam pirkimui *(jei pirkimo objektas skaidomas į dalis – tai pačiai pirkimo objekto daliai)*, visi tokie pasiūlymai bus atmesti.
   4. Tiekėjui, teikiančiam pasiūlymą savarankiškai ar kaip ūkio subjektų grupės nariui, nedraudžiama būti kito tiekėjo subtiekėju ar ūkio subjektu, kurio pajėgumais remiamasi kitas tiekėjas, tame pačiame pirkime.
   5. Visi pasiūlymo dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pateikiami dokumentai ar skaitmeninės dokumentų kopijos turi būti suformuoti naudojant nediskriminuojančius, visuotinai prieinamus duomenų failų formatus (pvz: doc, docx, adoc, pdf, xls, xlsx, jpg, jpeg, pps, ppsx, gif ar kt). Tuo atveju, jei dokumentai bus pateikti kitais nei perkančiosios organizacijos nustatytais ir (ar) visuotinai prieinamais duomenų failų formatais ir perkančioji organizacija negalės susipažinti su dokumentu, bus laikoma, kad toks dokumentas nepateiktas.
   6. Tiekėjo pasiūlymas bei kita korespondencija pateikiami lietuvių kalba (vadovaujantis Lietuvos Respublikos valstybinės kalbos įstatymu). Jei su pasiūlymu pateikiami dokumentai negali būti pateikti lietuvių kalba, šie dokumentai turi būti pateikti originalo kalba, pridedant jų tikslų vertimą į lietuvių kalbą (vertimas turi būti patvirtintas vertimą atlikusio asmens parašu). Kilus ginčui, pirmenybė yra teikiama dokumentams ar dokumentų vertimui lietuvių kalba. Kilus įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai. Perkančioji organizacija gali neprašyti tiekėjo pateikto dokumento vertimo į lietuvių kalbą, jeigu supranta originalaus dokumento kalbą ir gali įvertinti pateikto dokumento turinį.
   7. Pasiūlymo parengimo išlaidas padengia pats tiekėjas.
   8. Pasiūlyme nurodoma prekių kaina pateikiama eurais. Apskaičiuojant kainą turi būti atsižvelgta į visus pirkimo sąlygose nustatytus reikalavimus bei turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.
   9. Tiekėjas pasiūlyme turi nurodyti, kokia pasiūlyme pateikta informacija yra konfidenciali, vadovaujantis [VPĮ 20 straipsniu](https://vpt.lrv.lt/uploads/vpt/documents/files/LT_versija/E_vedlys/4_convenience/VPI_20str.pdf). Jeigu Perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji prašo tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Informacija, kurią viešai skelbti įpareigoja Lietuvos Respublikos įstatymai, negali būti Tiekėjo nurodoma kaip konfidenciali, todėl, Tiekėjui nurodžius tokią informaciją kaip konfidencialią, Perkančioji organizacija turi teisę ją skelbti.
   10. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   11. Pasiūlymai teikiami CVP IS priemonėmis, naudojant „pasiūlymų dėžutę“. Pasiūlymai pateikti nesilaikant šiame punkte nustatytos teikimo tvarkos, bus laikomi negautais ir nebus vertinami. Pasiūlymai pateikti ne CPV IS priemonėmis (pvz. pateikti vokuose (popierinėje laikmenoje) bus laikomi negautais ir nebus vertinami.
   12. **Pasiūlymas turi būti pateiktas ne vėliau kaip iki CVP IS nurodyto pasiūlymų pateikimo termino pabaigos**, o jeigu CVP IS nurodytas pasiūlymų pateikimo terminas buvo pratęstas – iki pratęsto termino pabaigos.
   13. Perkančioji organizacija turi teisę pratęsti pasiūlymo pateikimo terminą apie tai informuodama tiekėjus.
   14. Perkančioji organizacija neatsako už nenumatytus atvejus, dėl kurių pasiūlymai nebuvo gauti ar gauti pavėluotai, todėl tiekėjas turi pats įvertinti galimus interneto ryšio ar kitus trikdžius. Pavėluotai gauti pasiūlymai nebus vertinami.
   15. Pasiūlymas ir jo priedai (kurių formose nurodoma, kad turi būti įgalioto asmens parašas) turi būti pasirašyti fiziniais įgalioto asmens parašais arba galiojančiu kvalifikuotu elektroniniu parašu. Jeigu dokumentų rinkinys pasirašytas galiojančiu kvalifikuotu elektroniniu parašu, nereikalaujama kiekvieno dokumento pasirašyti atskirai.
   16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą priemonėmis, kuriomis vykdomas pirkimas, neprarasdamas teisės į pasiūlymo galiojimo užtikrinimą *(jei toks užtikrinimas yra reikalaujamas)*. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Perkančioji organizacija jį gauna priemonėmis, kuriomis vykdomas pirkimas iki pasiūlymų pateikimo termino pabaigos.
   17. **Tiekėjas, teikdamas pasiūlymą, turi pateikti šiuos dokumentus:**
       1. užpildytą ir pasirašytą pasiūlymo formą (Pirkimo sąlygų 3 priedas);
       2. įgaliojimo ar kito dokumento, suteikiančio teisę pasirašyti pasiūlymą bei kitus dokumentus, kopiją (jeigu pasiūlymą pateikia ne tiekėjo vadovas);
       3. jungtinės veiklos sutarties kopiją (jeigu pasiūlymą teikia tiekėjų grupė);
       4. techninėje specifikacijoje nurodytus dokumentus. (jeigu prašoma pateikti);
3. **PIRKIMO SĄLYGŲ PAAIŠKINIMAS IR PATIKSLINIMAS**
4. Tiekėjas tik priemonėmis, kuriomis vykdomas pirkimas, gali perkančiosios organizacijos prašyti papildomos su pirkimo dokumentais susijusios informacijos. Prašymai paaiškinti pirkimo dokumentus gali būti teikiami perkančiajai organizacijai ne vėliau kaip likus 2 darbo dienoms iki pasiūlymų pateikimo termino pabaigos. Tiekėjai turi būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad terminas, skirtas pateikti klausimams ir prašymams, yra ribotas.
5. Jeigu papildomos su pirkimo dokumentais susijusios informacijos paprašoma laiku, perkančioji organizacija ją pateikia visiems tiekėjams ne vėliau kaip likus 1darbo dienai iki pasiūlymų pateikimo termino pabaigos. Perkančioji organizacija, teikdama papildomą su pirkimo dokumentais susijusią informaciją, nenurodo, kuris dalyvis pateikė prašymą pateikti informaciją. Perkančiosios organizacijos pateikta papildoma su pirkimo dokumentais susijusi informacija yra neatsiejama pirkimo dokumentų dalis.
6. Nesibaigus pirkimo pasiūlymų pateikimo terminui, perkančioji organizacija savo iniciatyva gali paaiškinti (patikslinti) dokumentus priemonėmis, kuriomis vykdomas pirkimas. Perkančioji organizacija prireikus pratęsia pasiūlymų pateikimo terminą protingumo kriterijų atitinkančiam laikotarpiui, per kurį tiekėjai, rengdami pasiūlymus, galėtų atsižvelgti į patikslinimus.
7. Tiekėjas, prieš teikdamas pasiūlymą, turi pasitikrinti, ar perkančioji organizacija nėra paskelbusi pirkimo dokumentų paaiškinimų, patikslinimų. Pasiūlymas turi būti pateiktas pagal galutinę pirkimo dokumentų redakciją.
8. **PASIŪLYMŲ ŠIFRAVIMAS**
   1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
      1. iki pasiūlymų pateikimo termino pabaigos naudodamasis priemonėmis, kuriomis vykdomas pirkimas, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukciją, kaip tiekėjui užšifruoti pasiūlymą galima rasti Viešųjų pirkimų tarnybos interneto svetainėje.
      2. iki vokų atplėšimo procedūros pradžios priemonėmis, kuriomis vykdomas pirkimas, pateikti slaptažodį, su kuriuo Perkančioji organizacija galės iššifruoti pateiktą pasiūlymą. Iškilus techninėms problemoms, kai tiekėjas neturi galimybės pateikti slaptažodžio priemonėmis, kuriomis vykdomas pirkimas, tiekėjas turi teisę slaptažodį pateikti kitomis priemonėmis pasirinktinai: el.paštu [vaida.sakalauskiene@regitra.lt](mailto:vaida.sakalauskiene@regitra.lt) arba [pirkimai@regitra.lt](mailto:pirkimai@regitra.lt) Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiąja organizacija Pirkimo sąlygose nurodyto asmens, atsakingo už pirkimą, telefonu ).
   2. Tiekėjui užšifravus visą pasiūlymą ir iki vokų atplėšimo procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
9. **PASIŪLYMO GALIOJIMAS IR JO UŽTIKRINIMAS**
   1. Pasiūlymas turi galioti ne trumpiau kaip 3 mėnesius nuo pasiūlymų pateikimo termino dienos.
   2. Pirkimo procedūros metu, taip pat sustabdžius pirkimo procedūras dėl laikinųjų apsaugos priemonių taikymo, Perkančioji organizacija turi teisę prašyti, kad tiekėjai pratęstų pasiūlymų galiojimą iki konkrečiai nurodyto laiko.
   3. Tiekėjas, kuris sutinka pratęsti savo pasiūlymo galiojimo terminą ir apie tai raštu praneša perkančiajai organizacijai, pratęsia savo pasiūlymo galiojimo terminą. Jeigu tiekėjas neatsako į perkančiosios organizacijos prašymą pratęsti pasiūlymo galiojimo terminą, jo nepratęsia, laikoma, kad jis atmetė prašymą pratęsti savo pasiūlymo galiojimo terminą. Tokio tiekėjo pasiūlymas atmetamas.
   4. Perkančioji organizacija nereikalauja pasiūlymo galiojimo užtikrinimo.
10. **SUSIPAŽINIMAS SU GAUTAIS PASIŪLYMAIS**
    1. Susipažinimas su CVP IS priemonėmis pateiktais tiekėjų pasiūlymais vyks skelbime apie pirkimą nustatytą dieną, ne anksčiau nei po 30 minučių po pasiūlymų pateikimo termino pabaigos.
    2. Susipažinimo su elektroninėmis priemonėmis gautais pasiūlymais procedūroje dalyviai ar jų įgalioti atstovai nedalyvauja. Pasiūlymai bus nagrinėjami ir vertinami tiekėjams nedalyvaujant.
    3. Įvykus vokų atplėšimo procedūrai, perkančioji organizacija neteikia informacijos tiekėjams apie pasiūlymus pateikusius tiekėjus, pasiūlytas kainas ir (ar) sąnaudas, iki kol bus įvertinti pasiūlymai ir nustatyta pasiūlymų eilė.
11. **PASIŪLYMŲ VERTINIMAS**
    1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą.
    2. Šiame pirkime bus taikomas Aprašo 24.3.12.12 p. nurodytas pasiūlymų vertinimo modelis, t.y. Perkančioji organizacija šių pirkimo sąlygų 11.3.2 - 11.3.6, 11.4 - 11.6 p. nustatyta tvarka vertina tik tą pasiūlymą, kuris nustatomas kaip galimas laimėtojas (mažiausia kaina). Jei įvertinus tokį pasiūlymą paaiškėja, kad jis negali būti pripažintas laimėtoju, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai.
    3. Perkančioji organizacija vertindama pasiūlymus:
       1. tikrina, ar dalyvio pasiūlyme nėra nurodytos kainos apskaičiavimo klaidų (tikrinama visų pateiktų pasiūlymų, jei yra klaidų – prašoma tiekėjų jas ištaisyti);
       2. tikrina, ar pasiūlyta kaina (įkainis) nėra per didelė ir Perkančiajai organizacijai nepriimtina. Pirkimui skirtų lėšų suma, nustatyta ir užfiksuota perkančiosios organizacijos rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, perkančiajai organizacijai ekonomiškai naudingiausiame pasiūlyme nurodyta kaina yra priimtina ir perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu);
       3. įvertina, ar pasiūlymai atitinka pirkimo dokumentuose nustatytus reikalavimus;
       4. įvertina, ar pasiūlyme nurodyta kaina neatrodo neįprastai maža ir, jei atrodo, ar – ekonomiškai naudingiausią pasiūlymą pateikęs dalyvis (t. y. dalyvis, kurio pasiūlymas pagal vertinimo rezultatus gali būti pripažintas laimėjusiu (galimas pirkimo laimėtojas), Perkančiosios organizacijos paprašytas, pateikė tinkamą neįprastai mažos kainos pagrįstumo įrodymą.
       5. jei taikoma pirkimo sąlygose, galimo pirkimo laimėtojo prašo pateikti atitikties nacionalinio saugumo reikalavimams bei atitikties kokybės vadybos sistemos ir (ar) aplinkos apsaugos vadybos sistemos standartams patvirtinančius dokumentus (pirkimo sąlygų 3 skyriuje nustatytus reikalavimus patvirtinančius dokumentus). Jeigu tiekėjas, t. y. galimas laimėtojas, minėtus dokumentus pateikė kartu su pasiūlymu, vertinami kartu su pasiūlymu pateikti dokumentai.
       6. jei taikoma pirkimo sąlygose, vertina galimo laimėtojo atitiktį nacionalinio saugumo reikalavimams bei, kokybės vadybos sistemos ir aplinkos apsaugos vadybos sistemos standartams patvirtinantys dokumentai.
    4. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis.
    5. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, prašo dalyvių per jos nurodytą terminą ištaisyti pasiūlyme pastebėtas aritmetines klaidas. Taisant klaidas vadovaujamasi Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis.
    6. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Viešųjų pirkimų įstatymo reikalavimais, pasiūlymas turi būti atmestas.
12. **PASIŪLYMŲ ATMETIMO PRIEŽASTYS**
13. Perkančioji organizacija atmeta tiekėjo pasiūlymą, jeigu yra bent viena iš šių sąlygų:
14. Tiekėjas turi būti pašalintas, nes dėl jo yra pirkimo sąlygose nurodytų pašalinimo pagrindų;
15. jeigu taikoma, tiekėjas neatitinka pirkimo dokumentuose nustatytų nacionalinio saugumo reikalavimų; jeigu taikoma, tiekėjas neatitinka pirkimo dokumentuose nustatyto reikalavimo dėl kokybės vadybos sistemos ir (ar) aplinkos apsaugos vadybos sistemos standarto;
16. pasiūlymas neatitinka pirkimo dokumentuose nustatytų reikalavimų;
17. pasiūlyme nurodyta kaina (įkainis) perkančiajai organizacijai yra per didelė (-is) ir nepriimtina (-as). *Pirkimui skirtų lėšų suma, nustatyta ir užfiksuota perkančiosios organizacijos rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, perkančiajai organizacijai ekonomiškai naudingiausiame pasiūlyme nurodyta kaina yra priimtina ir perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu)*;
18. nustačius, kad buvo pateikti netikslūs, neišsamūs ar klaidingi dokumentai ar duomenys, ar jų trūksta, tiekėjas per perkančiosios organizacijos nustatytą terminą nepatikslino, nepapildė, nepaaiškino informacijos, kaip nustatyta Pirkimo sąlygų ‎11.4 punkte;
19. pasiūlyme nurodyta kaina atrodo neįprastai maža (-os) ir tiekėjas nepateikia tinkamų pasiūlytos neįprastai mažos kainos ir (ar) sąnaudų pagrįstumo įrodymų;
20. tiekėjas per perkančiosios organizacijos nurodytą terminą neištaiso aritmetinių klaidų. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
21. tiekėjas užšifravo dokumentą, kuriame nurodyta pasiūlymo kaina ir (ar) sąnaudos ir iki susipažinimo su atitinkama pasiūlymo dalimi procedūros pradžios nepateikė (dėl jo paties kaltės) slaptažodžio arba pateikė neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
22. kitais pirkimo dokumentuose, Apraše bei VPĮ numatytais atvejais.
23. Apie pasiūlymo atmetimą ir tokio atmetimo priežastis tiekėjas informuojamas raštu.
24. **PASIŪLYMŲ EILĖ, LAIMĖTOJO NUSTATYMAS ir sutarties sudarymAS**

* 1. Įvertinusi galimo laimėtojo pasiūlymą (taikomas Aprašo 24.3.12.12 p. nurodytas pasiūlymų vertinimo modelis), Perkančioji organizacija nustato pasiūlymų eilę kainų didėjimo tvarka. Perkančioji organizacija į pasiūlymų eilę įtraukia visus neatmestus pasiūlymus, pažymėdama, kurie pasiūlymai nebuvo įvertinti (kaip numatyta Aprašo 24.3.13 p.) ir nustato laimėjusį pasiūlymą bei priima sprendimą dėl sutarties sudarymo.
  2. Pasiūlymai eilėje surašomi kainų didėjimo tvarka. Jeigu kelių pateiktų pasiūlymų kainos yra vienodos, nustatant pasiūlymų eilę pirmesnis į šią eilę įrašomas dalyvis, kurio pasiūlymas pateiktas anksčiausiai.
  3. Tiekėjams informacija apie nustatytą pasiūlymų eilę, laimėjusį pasiūlymą pateikiama ne vėliau kaip per 3 darbo dienas nuo sprendimo priėmimo dienos. Jeigu tiekėjams, kurių pasiūlymai neįrašyti į pasiūlymų eilę, nebuvo atskirai pateikta informacija apie jų pasiūlymo atmetimo priežastis, tuomet, kartu su pranešimu apie nustatytą eilę ir laimėjusį pasiūlymą, pranešama ir apie jų pasiūlymų atmetimo priežastis. *Jei pirkimo objektas skaidomas į dalis – informacija tiekėjams siunčiama tik apie tas pirkimo objekto dalis, kurioms jie yra pateikę pasiūlymus*.
  4. Jeigu pasiūlymą pateikė tik vienas tiekėjas ir jo pasiūlymas nebuvo atmestas pagal šių pirkimo dokumentų sąlygas, pasiūlymų eilė nenustatoma, šio tiekėjo pasiūlymas laikomas laimėjusiu.
  5. Jeigu pirkimo procedūrų metu įvertinus pasiūlymus liko tik vienas dalyvis (atmetus kitų dalyvių pasiūlymus), pasiūlymų eilė nenustatoma. Tokiu atveju, tiekėjams per pirkimo sąlygų 13.3 punkte numatytą terminą pateikiama informacija apie nustatytą laimėjusį pasiūlymą.
  6. Jeigu perkančioji organizacija priima sprendimą nesudaryti sutarties arba pradėti pirkimą iš naujo, pirkimo dalyviams nurodo priežastis, dėl kurių buvo priimtas sprendimas nesudaryti sutarties arba pradėti pirkimą iš naujo.
  7. Perkančioji organizacija kviečia pirkimo laimėtoją (*kai pirkimas skaidomas į dalis – konkrečios pirkimo dalies laimėtoją*) pasirašyti pirkimo sutartį. Sutarties projektas *ir (ar)* sutarties sąlygos pateiktos pirkimų sąlygų 2 priede.
  8. Kai pirkimo objektas skaidomas į dalis – perkančioji organizacija pasilieka galimybę nuspręsti sudaryti vieną sutartį dėl pirkimo dalių, dėl kurių laimėtoju nustatytas tas pats tiekėjas.
  9. Jeigu laimėjęs tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose reikalaujamo pirkimo sutarties įvykdymo užtikrinimo (*jei reikalaujama pirkimo dokumentuose*) arba neįvykdo kitų pirkimo sutartyje nustatytų jos įsigaliojimo sąlygų, arba iki Perkančiosios organizacijos nurodyto termino nepasirašo sutarties, arba atsisako sudaryti sutartį pirkimo dokumentuose nustatytomis sąlygomis arba tiekėjų grupė neįsteigia juridinio asmens (jeigu taikoma pirkimo sąlygose), laikoma, kad jis (jie) atsisakė sudaryti pirkimo sutartį. Tokiu atveju perkančioji organizacija įvertina galimo laimėtojo, kurio pasiūlymas pagal nustatytą pasiūlymų eilę yra pirmas po dalyvio, atsisakiusio sudaryti pirkimo sutartį, jei pirkimo sąlygose taikoma, atitiktį nacionalinio saugumo reikalavimams bei kokybės vadybos sistemos ir aplinkos apsaugos vadybos sistemos standartams patvirtinančius dokumentus, nustato naują pasiūlymų eilę ir laimėjusį pasiūlymą bei apie tai raštu informuoja visus pirkimo dalyvius, kviečia laimėtoją pasirašyti pirkimo sutartį.
  10. Sudarant sutartį, joje nedidinama laimėjusio tiekėjo pasiūlymo kaina ir nekeičiamos kitos sąlygos. Jeigu pasiūlyme kaina nurodyta kita valiuta nei euras, sutartyje kaina nurodoma perskaičiuota eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
  11. Perkančioji organizacija laimėjusio pirkimo dalyvio pasiūlymą, sudarytą sutartį ir jos pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo sutarties sudarymo ar jų pakeitimo, bet ne vėliau kaip iki pirmojo mokėjimo pagal jį pradžios skelbia CVP IS.

1. **PRETENZIJŲ IR SKUNDŲ NAGRINĖJIMAS**

Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, turi pateikti pretenziją perkančiajai organizacijai Viešųjų pirkimų įstatymo VII skyriuje nustatyta tvarka. Perkančiosios organizacijos priimtas sprendimas gali būti skundžiamas teismui Viešųjų pirkimų įstatymo VII skyriuje nustatyta tvarka.

1. **PRIEDAI**

1 priedas. Techninė specifikacija;

2 priedas. Sutarties projektas (2.1 Bendroji dalis; 2.2 Specialioji dalis);

3 priedas. Pasiūlymo forma;

4 priedas. Dėl sutikimo būti subtiekėju (jei pasitelkiami subtiekėjai, pateikiama su pasiūlymu).

Perkančiosios organizacijos kontaktinis asmuo:

Viešųjų pirkimų specialistė Vaida Sakalauskienė

tel. +370 600 97479, el. paštas: vaida.sakalauskiene@regitra.lt